Document ID: /roh_data/filtered/fineweb-2-filterrobots_roh.jsonl.gz/41141

PER LA PROTECZIUN DA MUNTANERAS
Pasturs voluntaris – il num rumantsch descriva gia l’intenziun dal project. Ils pasturs e las pasturas protegian lur muntaneras – e precis quai faschain nus en quest project. Nus scolain gidanters e gidantras voluntaras per sustegnair possessuras e possessurs dad animals manidels tar la realisaziun da mesiras per proteger las muntaneras.
Engaschis actuals
Ti vulas sustegnair puras e purs tar la protecziun da muntaneras?
Alura ans legrain nus da tia annunzia! Per vesair ils detagls dals engaschis stos t’annunziar u ta registrar.
Weidenetze stellen
Weidenetze transportieren und stellen
Herdenüberwachung
Total dis da lavur
Voluntari(a)s activ(a)s
L'idea
En tut la regiun alpina da la Svizra ston ins far quint cun lufs. Lur preschientscha porta novas sfidas per l’agricultura da muntogna. La tegnida da biestga manidla senza mesiras da protecziun consequentas n’è betg pli pussaivla en il territori dals lufs senza ina gronda ristga ch’ils animals da niz vegnian stgarpads.
Nus vulain ans engaschar per sustegnair ils manaschis da dumagnar questa lavur supplementara. Nus ans gidain cun manaschis en ils chantuns Grischun e Glaruna.
Sustegnair
Persunas voluntaras sustegnan possessuras e possessurs d’animals manidels tar lur lavur quotidiana da la protecziun da muntaneras. Uschia vegn rinforzada la protecziun da muntaneras, meglierada la convivenza da l’agricultura da muntogna e dal luf ed engrondida la chapientscha vicendaivla tranter la populaziun da la citad e da la populaziun da las muntognas.
Curs da scolaziun
Avant ch’ils voluntaris vegnan tramess tar ils manaschis, scolain nus els durant in curs da dus dis. Durant il curs emprendan els ad enconuscher l'idea dal project e la basa da la protecziun da muntaneras. En la part pratica exerciteschan els da realisar correctamain mesiras da protecziun da muntaneras renconuschidas ed emprendan dad ir enturn cun chauns e cun nursas.
Engaschi
Ils engaschis varieschan en durada ed lieu. Da curtas lavurs sin manaschis da chasa fin ad engaschis da plirs dis sin alps è segiramain per tuts insatge avant maun. Ils lieus d’acziun èn en il Grischun ed en il chantun da Glaruna. Las lavurs han lieu tranter il matg ed il november. Persunas voluntaras che han absolvì il curs da scolaziun pon s’inscriver online per engaschis.
Sustegnair
Duvrai Vus agid tar la protecziun da muntaneras? Nus prendain gugent encunter Vossa dumonda.
Mesiras sustegnidas
• eriger e far giu saivs
• erriger claus da notg
• segar sut las saivs
• pender si bindels sgulatschants
• sustegnair da midar pastgiras
• infurmaziun da visitadras e visitaders sin las alps
• surveglianza da la muntanera
Suenter Vossa annunzia telefonain nus a Vus per in scleriment preliminar. Sche Vus vegnis en dumonda per in sustegn visitain nus Vus sin Voss manaschi e discutain las pussaivladads d’engaschis.